**Projekat „Ka boljem upravljanju otpadom od hrane u Republici Srbiji“**

**Brif**

**O projektu**

Ciljevi projekta su:

* Stvaranje uslova za regulatorne promene;
* Podizanje svesti o značaju zaštite životne sredine kroz pravilno upravljanje otpadom od hrane;
* Informisanje institucija i javnosti o pravilnom prikupljanju i tretmanu otpada od hrane. Komunikacija usmerena ka velikim proizvođačima otpada – hoteli, restorani, kafići i druge javne institucije u kojima se priprema hrana;
* Informisanje institucija i javnosti o cirkularnoj ekonomiji kroz pravilnu separaciju otpada.

Pokazatelji uspešnosti projekta su:

* Povećanje inspekcijskih savetodavnih poseta proizvođačima otpada od hrane (za 30%) u vezi sa primenom propisa o ovom otpadu;
* Povećan broj proizvođača otpada od hrane (za 50%) koji poznaju procedure za odgovorno odlaganje ovog otpada;
* tona otpada od hrane obrađeno od strane operatera, odnosno sakupljača otpada.

**NALED-ove preporuke za unapređenje postojećeg sistema**

Paralelno sa postavljanjem posebnih kanti za odvajanje otpada od hrane, kao i edukovanjem proizvođača otpada o važnosti pravilnog tretiranja otpada, potrebno je **kreirati sistem inspekcijskog nadzora** **koji će osigurati da se regulativa primenjuje** i od strane proizvođača i od strane sakupljača otpada.

Potrebno je **unaprediti zakonodavni okvir tako što će se usvojiti Pravilnik o upravljanju biorazgradivim otpadom za objekte masovne ishrane** (one koji proizvode više od 50 obroka dnevno – restorane, kafiće, hotele, bolnice, vrtiće…).

Unapređenje sistema za upravljanje otpadom od hrane u Srbiji trebalo bi početi **uvođenjem obaveza za razvrstavanje i sakupljanje ovog otpada u objektima masovne ishrane**, a paralelno sa tim, raditi na **edukaciji celokupnog stanovništva** o značaju i benefitima sakupljanja i prerade otpada do hrane.

**Nosioci projekta**

Nosioci projekta su Nacionalna alijansa za lokalni ekonomski razvoj – NALED, Nemačka organizacija za međunarodnu saradnju – GIZ i kompanija [Esotron](https://esotron.rs/) (čija je osnovna delatnost sakupljanje otpadnog jestivog ulja i sakupljanje i prerada neopasnog organskog otpada). Projekat je podržan od strane državnih institucija – Ministarstva zaštite životne sredine, Ministarstva poljoprivrede, šumarstva i vodoprivrede, Agencije za zaštitu životne sredine, Uprave za veterinu i inspekcijskih organa. Projekat finansira Nemačko Savezno Ministarstvo za ekonomsku saradnju i razvoj i kompanija Esotron, kroz program razvojne saradnje sa privatnim sektorom develoPPP.de.

**Vodič za pravilno upravljanje otpadom od hrane**

Kao jedan od prvih koraka u informisanju ugostiteljskih objekata i drugih velikih kuhinja o zbrinjavanju otpada, NALED, Esotron i GIZ su kreirali [Vodič za pravilno upravljanje otpadom od hrane](https://otpadodhrane.rs/wp-content/uploads/2020/10/Vodic%CC%8C-za-pravilno-upravljanje-otpadom-od-hrane.pdf) koji nudi praktične savete.

**Policy brief**

U okviru projekta je pripremljen i [Policy brief](https://otpadodhrane.rs/wp-content/uploads/2020/10/Policy_Brief.pdf) koji sadrži najvažnije informacije o trenutnom stanju u oblasti upravljanja otpadom od hrane u Srbiji, kao i predloge za unapređenje sistema.

**Izazov prikupljanja 1.000 tona otpada od hrane**

NALED je u saradnji sa kompanijom Esotron i uz podršku GIZ-a 1. novembra pokrenuo jednogodišnju akciju prikupljanja 1.000 tona otpada od hrane, sa ciljem smanjenja emisije 750 tona ugljen-dioksida. U izazovu mogu učestvovati sve organizacije i preduzeća koja pripremaju i/ili poslužuju hranu na teritoriji Beograda i Novog Sada, tako što će sav otpad od hrane koji proizvedu predati na zbrinjavanje ovlašćenom operateru sistema upravljanja otpadom, kompaniji Esotron. Prijave za učešće se mogu poslati poslati na mejl esotron@esotron.rs ili putem telefona 021/621 66 27.

Sve dodatne informacije o projektu možete pronaći na sajtu [otpadodhrane.rs](https://otpadodhrane.rs/).